Serių nomas

Serių nomas () – vienas iš Graikijos nomų, Centrinės Makedonijos periferijos dalis. Sostinė – Serės (56,1 tūkst. gyv.).

Geografija 
Šiaurinėje nomo dalyje yra Slaviankos (kitaip Orvilo), rytuose – Menoikio, pietryčiuose – Pangajono (), pietvakariuose – Kerdylio, vakaruose – Vertiskos kalnai, taip pat vakaruose dalis Krousi, o šiaurės rytuose – dalis Kerkini kalnų.

Pietinėje dalyje yra Strimono upės delta ir Kerkinio tvenkinys.

Nomo plotas sudaro 3% visos Graikijos ploto. 41% nomo ploto yra dirbamos žemės, kurių dauguma yra Strimono upe, tekančia iš Bulgarijos ir įtekančios į Strimono įlanką. Antra pagal dydį upė yra Angitis, tekantis rytinėje nomo dalyje.

Ribos 
Su Serių nomu ribojasi:
 pietvakariuose – Salonikų nomas,
 pietuose – Kilkio nomas ir Strimono įlanka,
 šiaurės vakaruose – Buvusi Jugoslavijos Respublika Makedonija (Strumicos rajonas)
 šiaurėje – Bulgarija,
 šiaurės rytuose – Dramos nomas,
 rytuose – Kavalos nomas.

Istorija 
XX a. Serės nomo teritorija kaip ir likusi Makedonija buvo ginčytina teritorija, dėl kurios konfliktavo Graikija, Bulgarija, Serbija ir Osmanų imperija. Pasibaigus Pirmajam Balkanų karui šią teritoriją iš osmanų atėmė Bulgarija. Antrojo Balkanų karo rezultatas buvo šios teritorijos perdavimas Graikijai. Didžiojo skilimo metu teritoriją užėmė Bulgarija, bet po Pirmojo pasaulinio karo ji vėl atiteko Graikijai.
Antrojo pasaulinio karo metais Bulgarija okupavo nomo teritoriją ir pradėjo bulgarizaciją. 1944 m. teritoriją vėl atsiėmė Graikija.

Savivaldybės

Buvusios provincijos 
Anksčiau Serės nomą sudarė šio provincijos:
 Serių provincija (centras Serės)
 Visaltijos provincija (centras Nigrita)
 Filidos provincija (centras Nea Zichni)
 Sinticės provincija (centras Sidirokastron)

Graikijos nomai